LEHDISTÖTIEDOTE 21.1.2014, julkaisuvapaa

**Huom!** Kutsu 29.1. klo 9 (alla)

**Nykyajan nuukailua Laura Honkasalon tapaan**

Joulumässäilyn ja kulutusjuhlien jälkeen on monella tapana aloittaa kulukuuri. Laura Honkasalon kohdalla uusi elämäntilanne ajoi miettimään kulutusta ja tutkimaan, miten entisinä aikoina on säästetty ja pärjätty. *Nuukaillen eli kuinka pelastin kukkaroni ja maailman* on syntynyt näistä pohdinnoista.

Kun kukkaronnyörit kiristyvät, mummon säästövinkit tulevat tarpeeseen ja pula-ajasta voi oppia. Voiko kaunista turhuutta rakastava nykynainen oppia yhtä järkeväksi kuin esiäitimme? Miten ostolakko ja kosmetiikankarsiminen vaikuttavat arkeen? Löytöretkeily nuukailun maailmassa voi tarjota yllätyksiä ja itsetekemisen iloa. Kokeileminen kannattaa, ja ystävien kesken voi jakaa hauskimmat ideat rikkaruohoherkuista kierrätysmekkojuhliin.

**Huom!** Tervetuloa aamukahvitilaisuuteen ke 29.1.2014 klo 9 Krog Madamessa (Lapinlahdenkatu 3, Helsinki), jossa kirjan tekijä Laura Honkasalo on tavattavissa ja haastateltavana.

**LAURA HONKASALO** on kirjailija, toimittaja ja suomentaja. Hän on intohimoinen käsityöläinen, joka arvostaa uusiokäyttöä sekä kaikkea itse tehtyä, vanhaa ja kestävää. Honkasalo on kirjoittanut useita kaunokirjallisia teoksia sekä kirjan **Kotikutoista** (2011).

Laura Honkasalo: Nuukaillen eli kuinka pelastin kukkaroni ja maailman 200 s. ISBN 978-952-247-439-1. Kl 68/84. Ennakkohinta sid. 32,90.

**Lisätietoja ja haastattelupyynnöt**: Laura Honkasalo, [laura\_honkasalo@yahoo.com](mailto:laura_honkasalo@yahoo.com). Tai Kirjapaja: viestintä / Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi) , puh. 09 6877 4568.

Kirjan kansikuva  [täältä](http://www.lastenkeskus.fi/kuvapankki/nuukaillen.jpg).

**Arvostelukappaleet**: [minna.vatja@lastenkeskus.fi](mailto:minna.vatja@lastenkeskus.fi)